
Lluniwch ymateb beirniadol i’r cwestiwn canlynol: Pe byddai model Gwlad y Basg yn cael ei fabwysiadu yng Nghymru pa fath o newidiadau y byddai’n rhaid eu cyflwyno i addysgu Cymraeg yn y sector cyfrwng Saesneg?







Isod, gwelir ymateb gan yr awdur i ddarn ‘Trosolwg o ddulliau Asesu Cymhwysedd Iaith mewn Detholiad o Awdurdodaethau Dwyieithog’ am fodel Gwlad y Basg. Noda’r awdur hefyd ei ddadansoddiad a sylwadau wrth roi ymateb beirniadol i’r testun gan Mererid Hopwood, Elin Meek, Lowri Lloyd, Meinir Ebbsworth.
Gwelir taw’r gynulleidfa ar gyfer yr adroddiad yma yw’r Cymwysterau Cymru ac felly Llywodraeth Cymru. Nodir taw’r rheswm dros gyhoeddi’r adroddiad yma oedd ymchwilio a darganfod gwahanol ddulliau a modelau addysgu iaith mewn ardaloedd dwyieithog sydd ag elfennau tebyg o ran iaith gyda Chymru gan gymryd awgrymiadau o’r dulliau gwahanol i geisio hybu’r iaith Gymraeg (Hopwood et al. 2018). O ganlyniad i’r testun yma bod yn rhan o adroddiad, maent yn amlwg taw’r testun yn un ffeithiol. O ganlyniad i’r gynulleidfa a phwrpas y testun, disgwylir i’r awduron i’w ymchwilio’n effeithiol a chefnogi’r wybodaeth a chyflwynwyd.
Un o’r prif ganfyddiadau a ddysga’r darllenwyr yw’r wahanol ddulliau o sut addysga Gwlad y Basg yr ieithoedd gwahanol. Darganfyddir bod yna tair model wahanol i gyd-fynd gyda’r iaith addysgu'r ysgolion gwahanol. Gwelir yn ysgolion model A, maent ond yn addysgu Basgeg am 3 awr yr wythnos gan addysgu popeth drwy gyfrwng y Sbaeneg a chredir rhai bod addysgu’r iaith yn annymunol. Gwelir nodweddion tebyg gydag ysgolion cyfrwng Saesneg yng Nghymru fan hyn. Nodir bod yna mwy o addysgu’r Fasgeg mewn ysgolion model B lle addysgir 30- 40% o’r cwricwlwm yn y Fasgeg. Yna, trafodir ysgolion model D sydd yn addysgu’n gyfan gwbl trwy gyfrwng y Fasgeg gan addysgu Sbaeneg ar wahân a gwelir nodweddion tebyg gydag ysgolion cyfrwng Cymraeg.  Dadansoddir bod rhieni a disgyblion yn symud yn fwy at ysgolion model B a D gan fod mwy o addysgu’r Fasgeg (Hopwood et al. 2018). Yn amlwg felly, gwelir taw’r modelau B a D yn fwy llwyddiannus. Maent yn codi’r cwestiwn felly, a thyle ysgolion cyfrwng Saesneg yng Nghymru symud tuag at ddull fel model B Gwlad y Basg? I sicrhau hon mewn ysgolion cyfrwng Saesneg, yn sicr bydd angen addysgu mwy o Gymraeg ar ddechrau addysg y plant i sicrhau bydd ganddyn nhw ddigon o eirfa i ddysgu cymaint o’r cwricwlwm yn Gymraeg. Hefyd, bydd angen sicrhau bod gan yr athrawon yr hyfforddiant addas. Un rheswm am bâm gall dilyn model B yn anodd i Gymru yw oherwydd y plant yn dod o wahanol amgylcheddau a chefndiroedd. Dadleua Baker (2001, p.115) gall credoau a’r diwylliant y gymuned y plentyn effeithio wrth ddysgu iaith. Yn amlwg gall nifer dadlau yn gryf, un peth bydd angen Cymru gwneud yw cynyddu’r Gymraeg tu allan i ysgolion ac yn y cymunedau.
Un maes pwysig arall coda’r awduron sydd angen trafod, yw’r dull CLIL. Nodir taw’r pwrpas y strategaeth yma oedd addysgu disgyblion i fod yn rhugl mewn trydedd iaith ac o ganlyniad yn ‘cynyddu cymhwysedd disgyblion yn Saesneg’ (Hopwood et al. 2018, p.27). Yn ôl Oxford Discover (2014), defnyddir CLIL er mwyn dysgu a defnyddio iaith i ehangu gwybodaeth. Cyfaddefir gall y strwythur yma fod yn heriol gan ystyried bod angen hyfforddiant ar yr athrawon a bod angen y bobl i’w hyfforddi gan hefyd ystyried cost ar gyfer adnoddau dosbarth. Cyflogir hyfforddwyr i roi cymorth i’r athrawon. Yn sicr gall hon fod yn ddull o fudd i Gymru ond fel nodir, bydden yn cymryd amser ac arian i hyfforddi’r athrawon. Dadleua Donaldson (2015, p.48) ‘fod dysgu iaith arall yn llwyddiannus yn gallu dylanwadu ar y capasiti i ddysgu ieithoedd ychwanegol a gall ddod â manteision gwybyddol ehangach.’ Dadleuir hefyd byddant yn gallu gwybod am strwythur ieithoedd wrth ddysgu ieithoedd gwahanol. Nodir byddant yn gallu gweld y cysylltiadau gyda Chymraeg, Saesneg ac ieithoedd tramor ac felly yn gallu gweld sut mae un iaith yn gweithio at iaith arall. Er hyn, cyfaddefa Donaldson bydd y broses o sicrhau hon yn anodd gan nodi byddant yn her i geisio dod a hyn mewn cynllunio’r cwricwlwm a hefyd yn nodi bydd hon yn enwedig yn anodd mewn ysgolion cynradd. Awgryma Donaldson, er mwyn sicrhau addysgu a dysgu ieithoedd tramor bydd angen ‘datblygu’r Gymraeg yn gynharach’ (2015, p.48). Awgrymir hefyd dylid cyflwyno iaith tramor yn gynharach na’r hyn sydd yn digwydd yn bresennol oes mae’r adnoddau a’r hyfforddiant ar gael. Felly gall un cytuno’n gryf gyda Donaldson a datgan, er mwyn i Gymru dilyn dull tebyg i Wlad y Basg bydd angen buddsoddi mewn amser i hyfforddi athrawon a hefyd adnoddau. Noda Oxford Discover hefyd, wrth ddefnyddio CLIL mae angen dewis pwnc a fydd o ddiddordeb i’r plant, dewis yr eirfa chi am weithio arno, ffocysu ar strwythur gramadeg, cael y plant i ddadansoddi'r wybodaeth dysgon nhw ac yn olaf rhoi cyfleoedd i’r plant defnyddio’r wybodaeth yma’n greadigol.
Canfyddiad pwysig arall a nodir yw’r hyfforddiant Basgeg a rhoddir gan ysgolion Basgeg y Llywodraeth sef y Euskaltegiak sydd yn rhoi cyfle i’r rhai dros 16 i gael hyfforddiant Basgeg. Darganfyddir bod yna 44 o’r ysgolion yma yn ogystal â 14 ysgolion iaith sydd yn ‘cynnig opsiynau dysgu yn y dosbarth a hunan ddysgu’ (Hopwood et al. 2018, p.27). Gwelir yn sicr bydd angen darparu cyfleoedd tu allan i addysg orfodol os fydd Cymru am ddilyn y model yma. Cyfeiria Estyn (2017) at y Grŵp Llandrillo Menai sydd yn goleg ar gyfer addysg bellach sydd yn cynnwys pobl o’r cymunedau a’r boblogaeth siarad Cymraeg mwyaf i’r rhai lleiaf. Maent yn cynyddu’r nifer o bobl i ddysgu yn y Gymraeg gan hybu’r Gymraeg yn academaidd ac yn gymdeithasol. Datgana Llywodraeth Cymru (Addysg Cymru, 2017a, p.20) ei fod am sicrhau bod y dysgwyr a’i rhieni/ gofalwyr yn deall pwysigrwydd y Gymraeg ac i dderbyn y cyfleoedd i ddefnyddio’r Gymraeg yn gymdeithasol, nid yn unig yn yr ysgol. O ganlyniad, fe all hon arwain at rieni plant sydd yn ysgolion cyfrwng Saesneg yn cymryd gwersi Cymraeg ac felly yn helpu’r plant ymarfer eu Cymraeg yn fwy tu allan i’r ystafell dosbarth. Noda Llywodraeth Cymru (2018) ei fod am ddefnyddio technoleg i geisio cynyddu’r defnydd yr iaith yn y gymuned ehangach. Datganir maent am i Gymraeg fod ar gael ymhob man megis ffônau symudol, cyfrifiaduron a thabledi. Yn ychwanegol, hoffant nhw sicrhau bod adnoddau technoleg yn rhad i bawb. Gallwch ddadlau felly, ar hyn o bryd does dim digon o gyfleoedd yn y gymuned i wella/ defnyddio’r iaith, ond mi fydd yn y dyfodol.
Un peth a chanfyddir a ni welir yng Nghymru yw bod myfyrwyr a arhosir yn addysg tan eu bod yn 18 yn gallu hawlio am dystysgrif o’r new Selectividad ar gyfer mynediad i’r brifysgol. Rhaid i fyfyrwyr derbyn o leiaf 60% yn y rhan cyffredin, sydd yn cynnwys Basgeg, Sbaeneg a Saesneg, i gael ei dderbyn. Efallai os gyflwyna Cymru hon, gwelir mwy o bobl yn gallu darllen, ysgrifennu a siarad Cymraeg a hefyd iaith tramor. Eto, bydd angen Cymru sicrhau bod yr ysgolion cyfrwng Saesneg yn addysgu’r Gymraeg ac iaith tramor yn eithaf yn gynnar yn eu haddysg os am gyflwyno rhywbeth fel y Selectividad. Cyfeiria Hopwood (et al. 2018) at y Dystysgrif Cymhwysedd Basgeg hefyd maent yn ei alw ‘Euskerra Gaitasuna Aguira.’ Nodir bod angen yr EGA os am gael swyddi megis yn y gwasanaethodd sifil.
Darganfyddir hefyd maent hyd yn oed yn sicrhau bod gan athrawon y lefel cymhwysedd Basgeg addas i addysgu. Cynigir arholiadau iaith i bawb yng Ngwald y Basg a gelwir yn Perfiles Lingüísticos, neu Broffiliau Iaith. Nodir bod angen sicrhau o leiaf Perfil Lingüístico 1 er mwyn addysgu. Yn debyg i wlad y Basg, gwelir y Dystysgrif Sgiliau Iaith a rhoddir gan Golegau Cenedlaethol Cymru, sydd yn rhoi cyfle i fyfyrwyr sy’n astudio yng Nghymru i ‘ennill tystysgrif sy’n dangos tystiolaeth o’u sgiliau iaith, a’u gallu i weithio drwy gyfrwng y Gymraeg’ (Coleg Cymraeg Cenedlaethol, 2018). Fel y Perfiles Lingüísticos, mi fydd angen i fyfyrwyr gwblhau cyflwyniad llafar a phrawf ysgrifenedig. Er hyn, efallai gallent gynnig tystysgrif fel hon i bawb yn hytrach na dim ond myfyrwyr.
Yn sicr un peth gall Cymru gwneud i geisio dilyn model Gwlad y Basg, yw hybu’r Gymraeg yn fwy yn yr ysgolion cyfrwng Saesneg. Un strategaeth glir a fydd yn rhoi cymorth i’r her yma yw’r Siarter Iaith. Datgana ERW (2016) taw pwrpas y Siarter yw hybu’r defnydd y Gymraeg yn ysgolion ac i gynnig gweithgareddau i sicrhau bod disgyblion yn mwynhau defnyddio’r iaith yn yr ysgol. Rhodda’r Siarter targedau i’r ysgolion ac ar ddiwedd pob blwyddyn, derbynia’r ysgolion gwobr os lwyddwyd i gyrraedd y targedau. Enillir gwobr efydd yn y flwyddyn gyntaf a’r bwriad yw i ysgolion derbyn gwobr aur ar ôl tair blynedd.
Fel sonnir yn flaenorol, un o’r rhesymau pwysicaf os oedd Gymru am ddilyn model Gwlad y Basg yw bod angen yr hyfforddiant ar athrawon cyfrwng Saesneg er mwyn sicrhau bod ganddyn nhw'r sgiliau i addysgu Cymraeg ail iaith. Cyhoedda Llywodraeth Cymru (Addysg Cymru, 2017b, p.26) taw un o’i flaenoriaethau i ‘addysgu Cymraeg fel iaith fyw a sicrhau y gall niferoedd weithio’n fwy effeithiol mewn lleoliadau cyfrwng Cymraeg a dwyieithog.’ Yn barhaol, nodir maent yn sicrhau bod digon o athrawon sy’n gallu gweithio trwy gyfrwng y Gymraeg. Yn allweddol hefyd, bwriadir rhoi cymorth i athrawon dan hyfforddiant i gryfhau eu sgiliau Cymraeg ‘fel rhan o addysg gychwynnol i athrawon’ (Addysg Cymru, 2017a, p.19).
Un broblem ar hyn o bryd a fydd angen gweithredu arno os mai Cymru am ddilyn y model yma, yw bod 2 cwricwlwm gwahanol Gymraeg; Cymraeg a Chymraeg ail iaith. Er hyn, argymhella Davies (2013) dyle fod un cwricwlwm i addysgu Cymraeg ar gyfer ysgolion cyfrwng Cymraeg a Saesneg a sicrhau bod yna chontinwwm ar gyfer yr iaith Gymraeg. Ond, ni welir hon yn digwydd eto.
I ddod a’r ymateb hon i ben, gellir gweld yn sicr bod yna rhai nodweddion sy’n debyg gyda Gwlad y Basg a Chymru yn y ffordd maent yn ceisio addysgu a hyrwyddo dwy iaith. Er hyn, os oedd Cymru am ddilyn yr un model, gwelir bod yna rhai pethau a fydd angen gweithredu arno. Er mai nifer yn dadlau taw’r her fwyaf yw’r addysgu/ ysgolion, ond creda’r awdur taw’r lle a fydd angen gweithredu arno'r fwyaf yw’r gymuned ehangach. Dadleua Davies (2013, p.1) bod angen i bobl cymryd balchder a deall bod yna pwrpas i astudio’r iaith. Noda Llywodraeth Cymru (2017c, p.11) ei fod am gynyddu’r nifer o siaradwyr Cymraeg i 1 miliwn erbyn 2050. Yn ychwanegol, bwriadir i sicrhau mwy o ddefnydd o’r iaith mewn teuluoedd, gweld mwy o falchder yn y gweithle a chyflwyno’r iaith yn gynharach i bob plentyn. Bwriadir i gynyddu 150 o feithrinfeydd i gyfrwng Cymraeg a chynyddu’r nifer o athrawon sy’n gallu addysgu yn y Gymraeg i 5,200 erbyn 2050.

